pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งผลักดันไทย “เสนอตัวเป็นเจ้าภาพ” จัดงาน Expo 2028 - Phuket, Thailand เพื่อประโยชน์ของประเทศในหลายมิติ
วันจันทร์ที่ 26 กันยายน 2565
รัฐบาลเร่งผลักดันไทย “เสนอตัวเป็นเจ้าภาพ” จัดงาน Expo 2028 - Phuket, Thailand เพื่อประโยชน์ของประเทศในหลายมิติ
.....
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เผยถึงความคืบหน้า กรณีประเทศไทยเสนอตัวเป็นเจ้าภาพจัดงาน เอ็กซ์โป วาระพิเศษ (Specialised Expo) จ. ภูเก็ต ภายใต้ชื่องาน Expo 2028 - Phuket, Thailand
.
ปัจจุบันหน่วยงานที่เกี่ยวข้อง ได้ยื่นหนังสือเสนอตัวเป็นเจ้าภาพการจัดงาน Expo 2028 - Phuket, Thailand ในนามของประเทศไทย ฉบับจริง (Letter of Candidature) ต่อเลขาธิการนิทรรศการนานาชาติ (BIE) ณ กรุงปารีส สาธารณรัฐฝรั่งเศส เป็นที่เรียบร้อยแล้ว
.
ล่าสุด คกก.ขับเคลื่อนการเสนอตัวเป็นเจ้าภาพการจัดงาน Expo 2028 - Phuket, Thailand ได้เห็นชอบการนํากรอบความร่วมมือด้านสาธารณสุขกับประเทศกําลังพัฒนาที่ ก.สาธารณสุขดําเนินการอยู่เพื่อประกอบการให้ความช่วยเหลือประเทศกําลังพัฒนาตามข้อกําหนดของ BIE
.
พร้อมกับเห็นชอบขั้นตอนการดําเนินการเสนอตัวเป็นเจ้าภาพจัดงาน EXPO 2028 Phuket Thailand ดังนี้
• จัดทํา Future of Life Forum ระหว่างวันที่ 1- 4 พ.ย. 65 ณ ประเทศฝรั่งเศส เพื่อนําเสนอแนวคิดในเชิงลึกเกี่ยวกับธีมการจัดงานของไทย
• นําเสนอความพร้อมของประเทศ ครั้งที่ 2 ระหว่างวันที่ 27-29 พ.ย. 65
• จัดส่งเอกสารตามข้อกําหนดของ BIE โดย BIE จะประกาศประเทศที่ชนะการแข่งขันในช่วงเดือน มิ.ย. 66
.
สําหรับประโยชน์ที่ประเทศไทยจะได้รับ หากได้เป็นเจ้าภาพจัดงาน EXPO 2028 Phuket, Thailand จากการประเมินการศึกษาความเป็นไปได้ (Feasibility Study) พบว่า
• เพิ่มเงินสะพัดระหว่างการจัดงาน 49,231 ล้านบาท
• เพิ่มมูลค่าการสร้างผลิตภัณฑ์มวลรวม (GDP) 39,357 ล้านบาท
• เกิดรายได้จากการจัดเก็บภาษี 9,512 ล้านบาท
• เกิดความคุ้มค่าในการลงทุน (ROI) ประมาณ 9 เท่า
• สร้างการจ้างงาน 113,439 อัตรา
.
คาดว่ามีจํานวนผู้เข้าชมงานราว 4.9 ล้านคน จาก 106 ประเทศ แบ่งเป็นชาวไทย ร้อยละ 54 และชาวต่างประเทศ ร้อยละ 46
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วธ. เร่งขับเคลื่อน Soft Power กระตุ้นเศรษฐกิจ สร้างภาพลักษณ์ประเทศที่ร่ำรวยวัฒนธรรม และทรงอิทธิพลของโลก
วันจันทร์ที่ 19 กันยายน 2565
วธ. เร่งขับเคลื่อน Soft Power กระตุ้นเศรษฐกิจ สร้างภาพลักษณ์ประเทศที่ร่ํารวยวัฒนธรรม และทรงอิทธิพลของโลก
.....
นายอิทธิพล คุณปลื้ม รมว.วัฒนธรรม (วธ.) เผยถึงนโยบายส่งเสริมการใช้ Soft Power เพื่อเป็นเครื่องมือพัฒนาประเทศ โดยได้เร่งขับเคลื่อนแผนงาน Soft Power ทั้งวัฒนธรรมไทย เครื่องแต่งกายชุดไทย อาหารไทยให้เป็นที่รู้จัก เสริมสร้างภาพลักษณ์ที่ดี ส่งเสริมการท่องเที่ยวของไทย ช่วยฟื้นฟูเศรษฐกิจของประเทศ
.
ผ่านกิจกรรมต่าง ๆ เช่น โครงการเที่ยวชุมชน ยลวิถี และคัดเลือก 10 สุดยอดชุมชนต้นแบบ พัฒนาแอปพลิเคชัน “เที่ยวเท่ ๆ เสน่ห์เมืองไทย” ที่ให้บริการสืบค้นข้อมูลเส้นทางท่องเที่ยวและชุมชนยลวิถี 76 จังหวัด, ยกระดับเทศกาลประเพณีสู่ระดับชาติและนานาชาติ, เสนอแหล่งวัฒนธรรมเพื่อขึ้นทะเบียนมรดกโลกขององค์การยูเนสโก, จัดงานด้านวัฒนธรรมระหว่างประเทศ, ส่งเสริมอุตสาหกรรมวัฒนธรรมและเศรษฐกิจสร้างสรรค์ ด้านอาหาร แฟชั่น ภาพยนตร์ ศิลปะการต่อสู้/มวยไทย เทศกาลประเพณี และอุตสาหกรรม คอนเทนต์
.
จากการดําเนินงาน สร้างรายได้จากสินค้าและบริการทางวัฒนธรรม อาทิ สินค้าวัฒนธรรมและอุตสาหกรรมวัฒนธรรมสร้างสรรค์กว่า 1.45 ล้านล้านบาท/ การส่งออกอาหารไทยกว่า 1.1 ล้านล้านบาท เป็นอันดับ 13 ของโลก/ ผ้าไทยกว่า 8.5 พันล้านบาท/ อุตสาหกรรม Content สร้างรายได้ 200,000 ล้านบาทต่อปี เป็นอันดับ 1 ของอาเซียน/ การเที่ยวชุมชนยลวิถี” 786 ล้านบาท/ปี และการถ่ายทําภาพยนตร์ต่างประเทศในไทย ปี 64 จํานวน 5,000 ล้านบาท รวมถึงสร้างภาพลักษณ์เป็นประเทศที่มีอิทธิพลทางวัฒนธรรมเป็นลําดับที่ 7 ของโลก อีกด้วย
.
อ่านเพิ่มเติม คลิกhttps://www.thaigov.go.th/news/contents/details/59131
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบ MOU จัดตั้ง "สถาบันวิทยาการศุลกากร" เป็นศูนย์ฝึกอบรมระดับภูมิภาคขององค์การศุลกากรโลก ยกระดับบทบาท "กรมศุลฯ" ไทยบนเวทีภูมิภาคเอเชียแปซิฟิก
วันอังคารที่ 30 สิงหาคม 2565
ครม.เห็นชอบ MOU จัดตั้ง "สถาบันวิทยาการศุลกากร" เป็นศูนย์ฝึกอบรมระดับภูมิภาคขององค์การศุลกากรโลก ยกระดับบทบาท "กรมศุลฯ" ไทยบนเวทีภูมิภาคเอเชียแปซิฟิก
ครม.เห็นชอบ  MOU จัดตั้ง "สถาบันวิทยาการศุลกากร" เป็นศูนย์ฝึกอบรมระดับภูมิภาคขององค์การศุลกากรโลก ยกระดับบทบาท "กรมศุลฯ" ไทยบนเวทีภูมิภาคเอเชียแปซิฟิก
วันที่ 30 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี แถลงผลการประชุมคณะรัฐมนตรีว่า คณะรัฐมนตรีเห็นชอบตามที่กระทรวงการคลังเสนอ เกี่ยวกับการจัดทําบันทึกความเข้าใจในการจัดตั้งสถาบันวิทยาการศุลกากรเป็นศูนย์ฝึกอบรมระดับภูมิภาคขององค์การศุลกากรโลก (World Customer Organization (WCO)Regional Training Center: RTC) ระหว่างกรมศุลกากรและองค์การศุลกากรโลก เพื่อเป็นศูนย์ฝึกอบรมระดับภูมิภาคขององค์การศุลกากรโลก (บันทึกความเข้าใจฯ ) และมอบหมายให้รัฐมนตรีว่าการกระทรวงการคลังหรือผู้ที่รัฐมนตรีว่าการกระทรวงการคลังมอบหมายให้เป็นผู้ลงนามในบันทึกความเข้าใจฯ
สําหรับสาระสําคัญเป็นการยอมรับร่วมกันเกี่ยวกับการดําเนินการจัดตั้งสถาบันวิทยาการศุลกากรกรมศุลกากรซึ่งตั้งอยู่ ณ เขตบางคอแหลม กรุงเทพมหานคร เป็นศูนย์ฝึกอบรมระดับภูมิภาคขององค์การศุลกากรโลกโดยใช้อาคารศูนย์ฝึกอบรมและอาคารที่พักพร้อมระบบสาธารณูปโภคและสิ่งอํานวยความสะดวกภายในภายในสถาบันวิทยาการศุลกากรเพื่อดําเนินกิจกรรมในด้านการพัฒนาสมรรถนะ ที่เกี่ยวข้องกับภารกิจด้านศุลกากรของบุคลากรในภูมิภาคเอเชียแปซิฟิก ทั้งนี้เพื่อเสริมสร้างเครือข่ายความร่วมมือทางวิชาการ แลกเปลี่ยนแนวทางการพัฒนาบุคลากร ยกระดับบทบาทของกรมศุลกากรบนเวทีระดับภูมิภาคเอเชียแปซิฟิก ตลอดจนกระชับความสัมพันธ์และความร่วมมือกับองค์การศุลกากรโลก ในด้านการพัฒนาขีดสมรรถนะของบุคลากรให้เป็นไปอย่างมีประสิทธิภาพและสอดคล้องกับมาตรฐานสากลมากยิ่งขึ้น
โดยที่ประชุม WCO Asia Pacific Regional Heads of Customs Administrations Conference ครั้งที่ 23 ระหว่างวันที่ 18-19 พฤษภาคม 2565 ณ เมืองบาหลี สาธารณรัฐอินโดนีเซีย ได้มีมติรับรองการจัดตั้งสถาบันวิทยาการศุลกากรเป็นศูนย์ฝึกอบรมระดับภูมิภาคขององค์การศุลกากรโลกอย่างเป็นทางการแล้วซึ่งถือเป็นศูนย์ฝึกอบรมระดับภูมิภาคขององค์การศุลกากรโลกลําดับที่ 9 ในภูมิภาคเอเชียแปซิฟิก
น.ส.ทิพานัน กล่าวอีกว่า ศูนย์ฝึกอบรมดังกล่าว มีจํานวน 4 ชั้น มีพื้นที่ประมาณ 5,000 ตารางเมตรสามารถรองรับผู้เข้าอบรมได้ประมาณ 500 คนรวมถึงมีอาคารพักอาศัยสําหรับผู้เข้าอบรมตลอดจนมีระบบสาธารณูปโภคพื้นฐานที่มีความพร้อมรองรับการจัดกิจกรรมหรือโครงการฝึกอบรมสําหรับบุคลากรจากหน่วยงานศุลกากรในภูมิภาคเอเชียแปซิฟิก
นอกจากนี้ กรมศุลกากรได้รับการทาบทามจากผู้แทนองค์การศุลกากรโลกในการเป็นเจ้าภาพ Meeting of Heads of the WCO Asia / Pacific Regional Training Centers ซึ่งเป็นการประชุมร่วมกันระหว่างผู้แทนศูนย์ฝึกอบรมระดับภูมิภาคฯ ในเดือนพฤศจิกายน 2565 ทั้งหมดนี้ การดําเนินกิจกรรมต่าง ๆ ในฐานะศูนย์ฝึกอบรมระดับภูมิภาคฯ จะสามารถเริ่มต้นได้เมื่อเสร็จสิ้นการลงนามบันทึกความเข้าใจฯ อย่างเป็นทางการ
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ลงพื้นที่ติดตามสถานการณ์น้ำท่วมพื้นที่เขตหนองจอก-มีนบุรี สั่งการเร่งระบายน้ำในพื้นที่ท่วมขัง ย้ำหน่วยงานที่เกี่ยวข้องบูรณาการทำงาน บรรเทาความเดือดร้อนประชาชน
วันพุธที่ 14 กันยายน 2565
รองนายกฯ พล.อ.ประวิตร ลงพื้นที่ติดตามสถานการณ์น้ําท่วมพื้นที่เขตหนองจอก-มีนบุรี สั่งการเร่งระบายน้ําในพื้นที่ท่วมขัง ย้ําหน่วยงานที่เกี่ยวข้องบูรณาการทํางาน บรรเทาความเดือดร้อนประชาชน
รองนายกฯ พล.อ.ประวิตร ลงพื้นที่ติดตามสถานการณ์น้ําท่วมพื้นที่เขตหนองจอก-มีนบุรี สั่งการเร่งระบายน้ําในพื้นที่ท่วมขัง ย้ําหน่วยงานที่เกี่ยวข้องบูรณาการทํางาน บรรเทาความเดือดร้อนประชาชนในพื้นที่ คํานึงถึงความปลอดภัยของประชาชนเป็นสําคัญ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (14 กันยายน 2565) เวลา 14.00 น. พลเอก ประวิตร วงษ์สุวรรณ รองนายกรัฐมนตรี ลงพื้นที่ติดตามสถานการณ์น้ําท่วมและตรวจเยี่ยมประชาชน ณ พื้นที่เขตหนองจอก และเขตมีนบุรี กรุงเทพมหานคร หลังจากได้รับผลกระทบจากฝนตกหนักอย่างต่อเนื่องในช่วงสัปดาห์ที่ผ่านมา เกิดน้ําท่วมขังในหลายพื้นที่ของกรุงเทพฯ โอกาสนี้ รองนายกรัฐมนตรีรับฟังบรรยายการบริหารจัดการน้ําภายในคันกั้นน้ําพระราชดําริ และโครงการก่อสร้างโรงบําบัดน้ําเสียมีนบุรี ระยะ 1 และระยะ 2 ณ บริเวณประตูระบายน้ําคลองแสนแสบ ตอนมีนบุรี เขตมีนบุรี โดยมี นายชัชชาติ สิทธิพันธุ์ ผู้ว่าราชการกรุงเทพมหานคร เป็นผู้กล่าวสรุปเกี่ยวกับการบริหารจัดการน้ําและการระบายน้ําของกรุงเทพมหานคร
จากนั้น รองนายกรัฐมนตรีเดินทางไปยังประตูระบายน้ําและสถานีสูบน้ําหนองจอก เขตหนองจอก ติดตามการระบายน้ําพื้นที่นอกคันกั้นน้ําพระราชดําริและพื้นที่รอยต่อจังหวัดฉะเชิงเทรา ทั้งนี้ รองนายกรัฐมนตรีได้สั่งการให้กรุงเทพมหานคร ส่วนราชการในท้องที่ที่เกี่ยวข้อง รวมถึงส่วนท้องถิ่น บูรณาการทํางานร่วมกันในการแก้ไขปัญหาอย่างเร่งด่วน รวมถึงการเตรียมแผนบริหารจัดการรับมือน้ําท่วม ทั้งในส่วนของกําลังคน เครื่องมือในการสูบน้ําระบายน้ํา และเร่งระบายน้ําออกจากพื้นที่น้ําท่วมขังโดยเร็วเพื่อลดผลกระทบต่อประชาชน รวมทั้งป้องกันความเสียหายที่อาจเกิดขึ้นในภาคเศรษฐกิจ และการเกษตร ย้ําให้วางแผนบริหารจัดการน้ํา และระบายน้ําอย่างเป็นระบบ ให้รองรับสถานการณ์ที่จะเกิดขึ้นในอนาคตด้วย และสําหรับโครงการบําบัดน้ําเสียโครงการต่าง ๆ ขอให้ดําเนินการอย่างคุ้มค่า เกิดประโยชน์แก่ประชาชน รวมถึงให้ช่วยกันดูแลรักษาคลองแสนแสบและคูคลองต่าง ๆ ให้สะอาดไม่ให้เกิดผลกระทบด้านสิ่งแวดล้อม และดูแลจัดการไม่ให้มีสิ่งกีดขวางทางน้ําไหล ที่จะทําให้เกิดน้ําท่วมในพื้นที่ รวมทั้งเน้นย้ําให้ดูแลประชาชนในพื้นที่น้ําท่วมอย่างใกลชิด
ต่อจากนั้น รองนายกรัฐมนตรีเดินทางไปยังวัดวิบูลย์ธรรมาราม เขตหนองจอก เพื่อแจกถุงยังชีพช่วยเหลือน้ําท่วมแก่ประชาชน.
รัฐบาลไทย-ข่าวทำเนียบรัฐบาล-รัฐบาลเดินหน้า 3 โครงการรถไฟฟ้าในเมือง ก้าวหน้าแล้วกว่าร้อยละ 90
วันอังคารที่ 13 กันยายน 2565
รัฐบาลเดินหน้า 3 โครงการรถไฟฟ้าในเมือง ก้าวหน้าแล้วกว่าร้อยละ 90
วันอังคารที่ 13 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาคุณภาพชีวิตประชาชนด้านการเดินทาง โดยเร่งขยายการก่อสร้างรถไฟฟ้าในพื้นที่ กทม.และปริมณฑลให้ครอบคลุม ได้แก่ โครงการรถไฟฟ้ารางเดี่ยวสายสีเหลือง ช่วงลาดพร้าว-สําโรง ก้าวหน้าแล้วร้อยละ 94.56 โครงการรถไฟฟ้าสายสีชมพู ช่วงแคราย-มีนบุรี ก้าวหน้าร้อยละ 90.55 ทั้งสองโครงการคาดว่าจะทดสอบเดินรถเสมือนจริงในเดือน ต.ค. นี้ และเปิดให้บริการได้ภายในปี 2566 และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี คืบหน้าแล้วร้อยละ 95.94 ทั้งนี้ รัฐบาลกําชับให้ตรวจสอบการก่อสร้าง ให้เป็นไปตามมาตรการป้องกันและลดผลกระทบสิ่งแวดล้อม เร่งรัดให้เป็นไปตามแผนงานโดยกระทบต่อการจราจรน้อยที่สุด และคํานึงถึงความปลอดภัยของประชาชนเป็นสําคัญ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำเร็จ! ตั้งสภาธุรกิจไทย - ซาอุดีอาระเบีย คาดสร้างยอดซื้อขายระหว่างกันกว่า 10,000 ล้านบาท ภายใน 1 ปี
วันพฤหัสบดีที่ 1 กันยายน 2565
สําเร็จ! ตั้งสภาธุรกิจไทย - ซาอุดีอาระเบีย คาดสร้างยอดซื้อขายระหว่างกันกว่า 10,000 ล้านบาท ภายใน 1 ปี
.....
ช่วงวันที่ 27 - 30 ส.ค. 65 ที่ผ่านมา นายจุรินทร์ ลักษณวิศิษฏ์ รองนายกรัฐมนตรี และ รมว.พาณิชย์ ได้นําทีมทั้งภาครัฐและเอกชนไทยเยือนประเทศซาอุดีอาระเบีย โดย 1 ในไฮไลท์สําคัญของการเยือนครั้งนี้ คือ การลงนาม MOU ระหว่างสภาเอกชนของไทยกับซาอุดีฯ และการจัดตั้งสภาธุรกิจไทย - ซาอุดีอาระเบีย เพื่อเดินหน้าเจรจาการค้าที่คาดว่าจะสามารถทําการค้าร่วมกันได้ไม่ต่ํากว่า 10,000 ล้านบาท ภายใน 1 ปี
.
สินค้าของไทยที่ได้รับความสนใจ คือ อาหาร เครื่องปรุงรส ผักสด เครื่องแกง อาหารกระป๋อง อาหารทะเล ผลไม้กระป๋องและผลไม้สด รวมทั้งสินค้าอื่น ๆ ที่ใช้วัตถุดิบทางการเกษตร โดยขณะนี้ได้มีการวางขายในซูเปอร์มาร์เก็ตของซาอุดีฯ แล้ว นับเป็นประตูสู่การกระจายสินค้าไทยไปยังกลุ่มประเทศตะวันออกกลาง - อ่าวอาหรับ
.
รองนายกฯ จุรินทร์ ได้เชิญชวนให้นักลงทุนชาวซาอุดีฯ มาลงทุนในประเทศไทย โดยจะได้รับสิทธิประโยชน์ทางการค้าจาก FTA ที่ไทยทํากับ 18 ประเทศ 14 ฉบับ เช่น อาเซียน จีน ญี่ปุ่น เกาหลีใต้ ออสเตรเลีย นิวซีแลนด์ อินเดีย ฮ่องกง เปรู ชิลี RCEP เป็นต้น และย้ําว่าไทยพร้อมเป็นแหล่งความมั่นคงทางอาหารให้กับซาอุดีฯ ขณะที่ซาอุดีฯ จะเป็นแหล่งความมั่นคงทางพลังงานให้กับไทยต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟท. กลับมาเปิดให้บริการขบวนรถสายใต้ 169/170 (กรุงเทพ - ยะลา - กรุงเทพ)
วันศุกร์ที่ 16 กันยายน 2565
รฟท. กลับมาเปิดให้บริการขบวนรถสายใต้ 169/170 (กรุงเทพ - ยะลา - กรุงเทพ)
และขบวนรถระหว่างประเทศ หนองคาย - ท่านาแล้ง - หนองคาย เริ่ม 16 กันยายน 2565
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เพื่ออํานวยความสะดวกรองรับการเดินทางของประชาชนและนักท่องเที่ยวในประเทศและระหว่างประเทศ ซึ่งมีจํานวนเพิ่มมากขึ้น หลังสถานการณ์ของโรคติดเชื้อไวรัส COVID-19 เริ่มคลี่คลายลง ประกอบกับฝ่ายการช่างกล เร่งดําเนินการซ่อมบํารุงตู้โดยสารเพื่อให้เพียงพอกับความต้องการเดินรถในปัจจุบัน
รฟท. จึงได้ทยอยปรับเพิ่มการเดินรถในเส้นทางต่าง ๆ เพื่อให้สอดรับกับจํานวนตู้โดยสารที่มีและความต้องการเดินทางของประชาชนที่เพิ่มขึ้นอย่างต่อเนื่อง เพื่อสนับสนุนนโยบายของรัฐบาลในด้านส่งเสริมการท่องเที่ยว ช่วยกระตุ้นเศรษฐกิจภายในประเทศที่กําลังฟื้นตัวจากผลกระทบสถานการณ์ COVID-19
ล่าสุด รฟท. จึงได้เปิดให้บริการขบวนรถสายใต้ เส้นทางกรุงเทพ - ยะลา - กรุงเทพ จํานวน 2 ขบวน และขบวนรถสายตะวันออกเฉียงเหนือ หนองคาย - ท่านาแล้ง - หนองคาย ซึ่งเป็นขบวนรถระหว่างประเทศ อีก 4 ขบวน ประกอบด้วย
สายใต้ 2 ขบวน เริ่มให้บริการตั้งแต่วันที่ 16 และ 17 กันยายน 2565
1. ขบวนรถเร็วที่ 169 กรุงเทพ - ยะลา ออกจากกรุงเทพ เวลา 15.35 น. ถึงยะลา เวลา 11.45 น.
2. ขบวนรถเร็วที่ 170 ยะลา ออกจากยะลา ออกจากยะลาเวลา 12.35 น. ถึงกรุงเทพ เวลา 08.55 น.
สายตะวันออกเฉียงเหนือ 4 ขบวน (ขบวนรถระหว่างประเทศ) เริ่มให้บริการวันที่ 16 กันยายน 2565
1. ขบวนรถระหว่างประเทศที่ 481 หนองคาย – ท่านาแล้ง ออกจากหนองคาย เวลา 07.30 น. ถึงท่านาแล้ง เวลา 07.45 น.
2. ขบวนรถระหว่างประเทศที่ 483 หนองคาย – ท่านาแล้ง ออกจากหนองคาย เวลา 14.45 น. ถึงท่านาแล้ง เวลา 15.00 น.
3. ขบวนรถระหว่างประเทศที่ 482 ท่านาแล้ง – หนองคาย ออกจากท่านาแล้ง เวลา 10.00 น. ถึงหนองคาย เวลา 10.15 น.
4. ขบวนรถระหว่างประเทศที่ 484 ท่านาแล้ง – หนองคาย ออกจากท่านาแล้ง เวลา 17.30 น. ถึงหนองคาย เวลา 17.45 น.
ทั้งนี้ เมื่อเปิดเดินขบวนดังกล่าวแล้วส่งผลให้ รฟท. จะมีขบวนรถให้บริการรวม 206 ขบวนต่อวัน โดยแบ่งเป็นขบวนรถเชิงพาณิชย์ 62 ขบวน ขบวนรถเชิงสังคมเปิดให้บริการ 144 ขบวน และแบ่งตามเส้นทางได้เป็นสายเหนือ 36 ขบวน สายตะวันออกเฉียงเหนือ 50 ขบวน สายใต้ 54 ขบวน สายตะวันออก 24 ขบวน สายมหาชัย 34 ขบวน และสายแม่กลอง 8 ขบวน
นายเอกรัช กล่าวเพิ่มว่า อย่างไรก็ตาม แม้ปัจจุบันสถานการณ์ผู้ติดเชื้อโควิดในประเทศจะลดลงแต่ รฟท. ยังให้ความสําคัญต่อมาตรการป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกระทรวงสาธารณสุขควบคู่กัน โดยได้กําชับให้ทําความสะอาด ฉีดพ่นน้ํายาฆ่าเชื้อภายในขบวนรถ อาคารสถานี ชานชาลา ที่พักผู้โดยสาร ห้องสุขา และพื้นที่โดยรอบบริเวณสถานี การให้บริการเจลแอลกอฮอล์ ให้เจ้าหน้าที่สวมหน้ากากอนามัยตลอดการปฏิบัติหน้าที่ การกําหนดจุดคัดกรองวัดไข้ผู้โดยสารก่อนเข้าในพื้นที่สถานี และการตั้งจุดบริการแอลกอฮอล์ล้างมือ รวมทั้งขอความร่วมมือให้ผู้โดยสารทุกคนสวมหน้ากากอนามัยตลอดการเดินทาง เพื่อลดความเสี่ยงในการแพร่เชื้อหรือรับเชื้อไวรัส COVID-19 สําหรับผู้ที่ต้องการเดินทาง สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รัฐบาลชื่นชม "ลิซ่า" BLACKPINK ได้รับรางวัลศิลปินหญิงเดี่ยว K-Pop คนแรก บนเวที MTV Video Music Awards 2022 (VMAs)
วันอังคารที่ 30 สิงหาคม 2565
รัฐบาลชื่นชม "ลิซ่า" BLACKPINK ได้รับรางวัลศิลปินหญิงเดี่ยว K-Pop คนแรก บนเวที MTV Video Music Awards 2022 (VMAs)
รัฐบาลชื่นชม "ลิซ่า" BLACKPINK ได้รับรางวัลศิลปินหญิงเดี่ยว K-Pop คนแรก บนเวที MTV Video Music Awards 2022 (VMAs)
วันนี้ (30 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ตามที่ "ลิซ่า" ลลิษา มโนบาล วง BLACKPINK ได้รับรางวัลจากงาน MTV Video Music Awards 2022 (VMAs) ณ เมืองนิวอาร์ก รัฐนิวเจอร์ซีย์ สหรัฐอเมริกา สาขา Best K-Pop Video จากเพลง LALISA ซึ่งเป็นผลงานจากอัลบั้มเดี่ยว โดยลิซ่าถือเป็นศิลปิน K-Pop หญิงเดี่ยวคนแรกของประวัติศาสตร์วงการเพลงที่ได้รับรางวัลนี้จากเวที MTV Video Music Award นั้น
รัฐบาลขอแสดงความยินดีและชื่นชมความสําเร็จของลิซ่า ที่ได้สร้างความภาคภูมิใจให้แฟนคลับชาวไทยและแฟนคลับทั่วโลก ลิซ่าได้ไหว้และกล่าวขอบคุณเป็นภาษาไทยในช่วงท้ายของการขึ้นรับรางวัลในครั้งนี้ด้วย ซึ่งถือเป็นหนึ่งในตัวอย่างที่ชัดเจนของเยาวชนไทยที่ไม่ลืมความเป็นไทย
รัฐบาลไทย-ข่าวทำเนียบรัฐบาล-ครม.ขยายเวลาช่วยค่าไฟ - น้ำ ผู้ถือบัตรสวัสดิการฯ 7 เดือน ถึง เม.ย. 66
วันพุธที่ 28 กันยายน 2565
ครม.ขยายเวลาช่วยค่าไฟ - น้ํา ผู้ถือบัตรสวัสดิการฯ 7 เดือน ถึง เม.ย. 66
.....
ที่ประชุมครม. (27 ก.ย. 65) เห็นชอบขยายเวลามาตรการบรรเทาค่าใช้จ่ายค่าไฟฟ้า – น้ําประปา สําหรับผู้ถือบัตรสวัสดิการแห่งรัฐ ออกไปอีก 7 เดือน ตั้งแต่เดือน ต.ค. 65 – เม.ย. 66 เพื่อบรรเทาภาระค่าใช้จ่ายให้แก่ผู้มีบัตรฯ ให้เป็นไปอย่างต่อเนื่อง และครอบคลุมผู้มีบัตร ฯ ที่จะได้รับประโยชน์จากมาตรการดังกล่าวมากขึ้น
.
ค่าไฟฟ้า :
• กรณีใช้ไฟฟ้าไม่เกิน 50 หน่วย/เดือน ติดต่อกัน 3 เดือน ให้ใช้สิทธิ์ค่าไฟฟ้าฟรีตามมาตรการที่มีอยู่ในปัจจุบัน
• กรณีใช้ไฟฟ้าเกิน 50 หน่วย/เดือน ให้ใช้สิทธิ์ตามมาตรการนี้ ในวงเงิน 315 บาท/ครัวเรือน/เดือน หากใช้เกินวงเงิน ผู้มีบัตรฯ เป็นผู้จ่ายค่าไฟฟ้าทั้งหมด
ค่าน้ําประปา :
• กรณีที่ใช้น้ําประปา ไม่เกิน 315บาท จะได้เงินสนับสนุน ค่าน้ําประปาในวงเงิน 100 บาท/ครัวเรือน/เดือน
• กรณีที่ใช้น้ําประปา เกิน 315 บาท ผู้มีบัตรฯ เป็นผู้ชําระค่าน้ําประปาทั้งหมด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศรอบ 2
วันพฤหัสบดีที่ 20 ตุลาคม 2565
สธ. ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศรอบ 2
กระทรวงสาธารณสุข ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศ รอบที่ 2 ด้วยเครื่องมือประเมินฉบับที่ 3 ที่องค์การอนามัยโลกใช้ประสบการณ์รับมือ “โควิด 19” มาปรับปรุงเพื่อช่วยเพิ่มคุณภาพในการประเมินสมรรถนะ
กระทรวงสาธารณสุข ประชุมเตรียมพร้อมรับการประเมินสมรรถนะการปฏิบัติตามกฎอนามัยระหว่างประเทศรอบที่ 2 ด้วยเครื่องมือประเมินฉบับที่ 3 ที่องค์การอนามัยโลกใช้ประสบการณ์รับมือ “โควิด 19” มาปรับปรุงเพื่อช่วยเพิ่มคุณภาพในการประเมินสมรรถนะการเตรียมความพร้อมของประเทศต่างๆ ในการป้องกัน ตรวจจับและตอบโต้ภาวะฉุกเฉินด้านสาธารณสุขได้อย่างมีประสิทธิภาพและทันเวลา
วันนี้ (20 ตุลาคม 2565) ที่กรมควบคุมโรค กระทรวงสาธารณสุข จ.นนทบุรี นพ.ณรงค์ สายวงศ์รองปลัดกระทรวงสาธารณสุข ได้รับมอบหมายจาก นพ.โอภาส การย์กวินพงศ์ ปลัดกระทรวงสาธารณสุข เป็นประธานการประชุมคณะกรรมการกฎอนามัยระหว่างประเทศ ครั้งที่ 3/2565 โดยมีผู้แทนหน่วยงานที่เกี่ยวข้องเข้าร่วม และกล่าวว่าองค์การอนามัยโลกได้จัดทําเครื่องมือในการประเมินสมรรถนะการปฏิบัติตามกฎอนามัยระหว่างประเทศ (IHR JEE) ฉบับแรกเมื่อเดือนกุมภาพันธ์ 2559 และฉบับที่ 2 ในเดือนกุมภาพันธ์ 2561 โดยมีรัฐภาคีสมัครใจขอให้องค์การอนามัยโลกประเมินสมรรถนะ IHR JEE รอบแรก โดยใช้เครื่องมือฉบับแรกและฉบับที่ 2 รวม 116 ประเทศ โดยประเทศไทยได้รับการประเมินสมรรถนะIHR JEE รอบแรก เมื่อวันที่ 26-30 มิถุนายน 2560 ด้วยเครื่องมือฉบับแรกซึ่งจากการระบาดใหญ่ของโรคโควิด 19 องค์การอนามัยโลกได้ใช้บทเรียนในการรับมือกับการแพร่ระบาดมาปรับปรุงเครื่องมือกํากับติดตามและเครื่องมือประเมินสมรรถนะ IHR JEE เป็นฉบับที่ 3 สาม เพื่อช่วยเพิ่มคุณภาพในการประเมินสมรรถนะการเตรียมความพร้อมของประเทศต่างๆ และเริ่มเผยแพร่เดือนในเมษายน 2565
นพ.ณรงค์ กล่าวว่า เครื่องมือประเมินสมรรถนะIHR JEE ฉบับที่ 3 ยังมีจํานวนประเด็นทางเทคนิคที่จะต้องประเมิน 19 ด้านเท่าเดิม แต่มีการแยก ยุบรวม หรือปรับแก้คุณลักษณะบางประการให้เหมาะสมยิ่งขึ้น เช่น แยกประเด็นทางเทคนิคด้านเครื่องมือทางกฎหมาย และประเด็นทางเทคนิคการเงินออกจากกัน ยุบประเด็นทางเทคนิคด้านการรายงานไปไว้กับประเด็นทางเทคนิคด้านการประสานงานกฎอนามัยระหว่างประเทศ รวมประเด็นทางเทคนิคด้านการเตรียมพร้อมในกรณีฉุกเฉินและประเด็นทางเทคนิคด้านศูนย์ปฏิบัติการฉุกเฉิน เป็นประเด็นเทคนิคด้านการจัดการเหตุฉุกเฉินด้านสุขภาพ เป็นต้น โดยมีการกําหนดตัวชี้วัดเพิ่มขึ้นจาก 49 เป็น 56 ตัวชี้วัด
สําหรับการประชุมในวันนี้ เป็นการรายงานการเตรียมความพร้อมในการรับการประเมินสมรรถนะIHR JEEรอบที่ 2 ของประเทศไทย ซึ่งองค์การอนามัยโลกจะใช้เครื่องมือการประเมินสมรรถนะฉบับที่ 3 โดยจะรับการประเมินช่วงวันที่ 31 ตุลาคม - 4 พฤศจิกายน 2565 นี้
****************************** 20 ตุลาคม 2565
รัฐบาลไทย-ข่าวทำเนียบรัฐบาล-มหาดไทยปันสุข “ชวนฟื้นวิถีการให้” ในงาน SX 2022 แจกฟรี! ผลผลิต โคก หนอง นา แก่ผู้ร่วมงานเพียงบริจาคตามกำลัง เป็นทุนเรียนแก่สงฆ์ไทย ณ ศูนย์การประชุมแห่งชาติสิริกิติ์ วันนี้ – 2 ต.ค.
วันอังคารที่ 27 กันยายน 2565
มหาดไทยปันสุข “ชวนฟื้นวิถีการให้” ในงาน SX 2022 แจกฟรี! ผลผลิต โคก หนอง นา แก่ผู้ร่วมงานเพียงบริจาคตามกําลัง เป็นทุนเรียนแก่สงฆ์ไทย ณ ศูนย์การประชุมแห่งชาติสิริกิติ์ วันนี้ – 2 ต.ค.
.....
กระทรวงมหาดไทย เชิญชวนประชาชนร่วมกิจกรรมมหาดไทยปันสุข ภายใต้แนวคิด “ขาดทุน คือ กําไร ยิ่งให้ไป ยิ่งได้มา” ซึ่งรวบรวมผลผลิตจากแปลงเกษตรโคก หนอง นา ชุมชนต้นแบบ และภาคีเครือข่ายทั่วประเทศ เช่น ผักผลไม้ ข้าวหอมมะลิอินทรีย์ ไม้ดอกไม้ประดับ น้ําพริกมะขาม กล้วยไส้มะขามอบเทียน แจกจ่ายให้ประชาชนที่ร่วมบริจาคตามกําลังศรัทธา ซึ่งรายได้ทั้งหมดจะไปสมทบในโครงการทุนเล่าเรียนหลวงสําหรับพระสงฆ์ไทย ถวายเป็นพระราชกุศลในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
.
ผู้สนใจพกถุงผ้าไปร่วมงานมหาดไทยปันสุขได้ ภายในงานนิทรรศการนานาชาติ การขับเคลื่อนเพื่อมุ่งสู่การพัฒนาอย่างยั่งยืน Sustainability EXPO 2022 หรือ SX 2022 ตั้งแต่วันนี้ – 2 ต.ค. 65 ณ ศูนย์การประชุมแห่งชาติสิริกิติ์ เพื่อร่วมเป็นส่วนหนึ่งในการฟื้นฟูวิถีการให้ โดยให้ตามกําลัง มีน้อยให้น้อย มีมากให้มาก และขับเคลื่อนประเทศไทยสู่เป้าหมายการพัฒนาที่ยั่งยืน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง ห่วงเหตุแผ่นดินไหวในไต้หวัน สั่งทูตแรงงานแจ้งเตือนแรงงานไทยเพิ่มความระมัดระวัง
วันจันทร์ที่ 19 กันยายน 2565
รมว.เฮ้ง ห่วงเหตุแผ่นดินไหวในไต้หวัน สั่งทูตแรงงานแจ้งเตือนแรงงานไทยเพิ่มความระมัดระวัง
...
วันที่ 19 กันยายน 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุการณ์แผ่นดินไหวในเมืองทางตะวันออกเฉียงเหนือของไต้หวันเมื่อกลางดึกวันที่ 17 กันยายนและเกิดอาฟเตอร์ช็อกตามมา ความรุนแรงขนาด 6.8 ริกเตอร์นั้น ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ได้ติดตามสถานการณ์ดังกล่าวและมีความห่วงใยคนไทยทุกคนที่พํานักอยู่ในไต้หวัน และให้หน่วยงานที่เกี่ยวข้องแจ้งเตือนคนไทยในไต้หวันให้เพิ่มความระมัดระวัง ในส่วนของกระทรวงแรงงาผมได้สั่งการให้ทูตแรงงานแจ้งเตือนแรงงานไทยทุกคนให้เพิ่มความระมัดระวัง เฝ้าระวังติดตามสถานการณ์ ข้อมูลข่าวสารอย่างใกล้ชิด และปฏิบัติตามคําแนะนําจากทางการอย่างเคร่งครัด เพราะอาจเกิดอาฟเตอร์ช็อกตามมาอีกหลายระลอก ซึ่งหากประสบเหตุหรือต้องการความช่วยเหลือขอให้ติดต่อมาที่เฟสบุ๊คของสํานักงานแรงงานไทเป พร้อมทั้งขอให้เตรียมหนังสือเดินทางและพร้อมเดินทางหากมีความจําเป็นฉุกเฉิน
นายสุชาติ กล่าวว่า จากรายงานของนางสาวประภาวดี แก้วศิริพงษ์ อัครราชทูตที่ปรึกษา (ฝ่ายแรงงาน)สํานักงานแรงงาน ณ กรุงมะนิลา (ส่วนที่ 2) กรุงไทเป พบว่า เหตุแผ่นดินไหวดังกล่าว ส่งผลทําให้มีผู้บาดเจ็บ 142 ราย เป็นชาวไต้หวันและชนพื้นเมือง ในจํานวนนี้ที่เมืองฮัวเหลียน 76 ราย ไถตง 55 ราย เกาสง 4 ราย นครนิวไทเป 2 ราย เถาหยวน 2 ราย ผิงตง 2 ราย และเจียอี้ 1 ราย และผู้เสียชีวิต 1 ราย เป็นชายชาวไต้หวันอายุ 65 ปีเสียชีวิตขณะทํางานอยู่ในโรงงานผลิตปูนซีเมนต์ ถูกปล่องเก็บฝุ่นที่พังถล่มลงมาทับหลังส่งรักษาเสียชีวิตที่โรงพยาบาล เหตุแผ่นดินไหวครั้งนี้ ยังทําให้ภาคตะวันออกของเกาะไต้หวันไฟฟ้าดับ 24,834 ครัวเรือน น้ําประปาไม่ไหล 5,442 ครัวเรือน
นายสุชาติ กล่าวต่อว่า ปัจจุบันมีแรงงานไทยที่ยังทํางานอยู่ในประเทศไต้หวัน ทั้งหมด 64,311 คนเป็นแรงงานภาคผลิต 57,443 คน ก่อสร้าง 6,318 คน เกษตร 137 คน และภาคสวัสดิการสังคม เช่น แม่บ้าน/ผู้อนุบาล 413 คน ซึ่งเมืองที่เป็นศูนย์กลางแผ่นดินไหวในไต้หวันครั้งนี้ คือ เมืองไถตง มีแรงงานไทยอยู่ 6 คนแต่เมืองที่ได้รับผลกระทบรุนแรง อาคารถล่ม สะพานขาด คือ ฮวาเหลียน มีแรงงานไทยทํางานอยู่ 302 คน แรงงานไทยไม่ได้รับผลกระทบจากเหตุการณ์ครั้งนี้ ส่วนใหญ่แรงงานไทยจะทํางานในเมืองเถาหยวน 18,746 คน ไทจง 10,868 คน และนิวไทเป 7,593 คน ซึ่งอยู่ไกลจากจุดศูนย์กลางแผ่นดินไหวครั้งนี้ ทั้งนี้ สํานักงานแรงงาน ณ กรุงไทเปและเกาสง และสํานักงานการค้าและเศรษฐกิจไทย ได้ติดตามสถานการณ์และแจ้งเตือนข้อมูลข่าวสารไปยังแรงงานผ่านทางเฟสบุ๊ค และไลน์ อย่างต่อเนื่อง
รัฐบาลไทย-ข่าวทำเนียบรัฐบาล-ที่ปรึกษาฯ สุชาติ ให้ สมาคมการค้าอุตสาหกรรมกัญชงไทยเข้าพบ
วันจันทร์ที่ 12 กันยายน 2565
ที่ปรึกษาฯ สุชาติ ให้ สมาคมการค้าอุตสาหกรรมกัญชงไทยเข้าพบ
ที่ปรึกษาฯ สุชาติ ให้ สมาคมการค้าอุตสาหกรรมกัญชงไทยเข้าพบ
วันนี้ (12 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เป็นผู้แทน ในโอกาสที่สมาคมการค้าอุตสาหกรรมกัญชงไทย นํา Mr. Takashi Okanuma, Co-Founder of International Hemp Environmental Forum จากประเทศญี่ปุ่น และคณะเข้าพบ เพื่อร่วมกันหารือเกี่ยวกับโอกาสในการพัฒนาอุตสาหกรรมกัญชงของไทยและญี่ปุ่น และแนวทางการแลกเปลี่ยนเทคโนโลยีด้านต่าง ๆ อาทิ นําเส้นใยกัญชงมาผลิตเป็นเสื้อผ้า หรือชิ้นส่วนรถยนต์ ซึ่งทางญี่ปุ่นยินดีที่จะให้ความร่วมมืออย่างเต็มที่ ทั้งนี้ทางกระทรวงอุตสาหกรรมได้เชิญชวนนักลงทุนญี่ปุ่นให้ร่วมมาศึกษานวัตกรรมกัญชงในไทยที่มีความหลากหลาย โดยนับเป็นการเจรจาด้านการพัฒนากัญชงที่สําเร็จไปอีกก้าว โดยมี นายจุลพงษ์ ทวีศรี รองปลัดกระทรวงอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส ลงนามข้อตกลงการรับทุน พัฒนาภูเก็ตสู่ “เมืองอัจฉริยะ”
วันอังคารที่ 20 กันยายน 2565
ดีอีเอส ลงนามข้อตกลงการรับทุน พัฒนาภูเก็ตสู่ “เมืองอัจฉริยะ”
ดีอีเอส ลงนามข้อตกลงการรับทุน พัฒนาภูเก็ตสู่ “เมืองอัจฉริยะ”
เมื่อวันที่19กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ให้การต้อนรับนายอรุณเวนคาทารามานผู้ช่วยรัฐมนตรีว่าการกระทรวงพาณิชย์สหรัฐอเมริกาด้านตลาดโลกพร้อมด้วยนางเกว็นคาร์ดโนอุปทูตรักษาการแทนเอกอัครราชทูตสหรัฐอเมริกาประจําประเทศไทยและคณะเนื่องในโอกาสเข้าเยี่ยมคารวะและหารือทวิภาคีณห้องรับรองแขกต่างประเทศชั้น9กระทรวงดิจิทัลเพื่อเศรษฐกิจและสังคมโดยหารือแนวทางการส่งเสริมความร่วมมือด้านเทคโนโลยีสารสนเทศการสื่อสารและดิจิทัลอาทิคลื่นความถี่6กิกะเฮิร์ทซ์5GและSmart Cityรวมทั้งแลกเปลี่ยนความร่วมมือและองค์ความรู้ในสาขาที่มีความสนใจร่วมกัน
จากนั้นนายชัยวุฒิธนาคมานุสรณ์ได้ร่วมเป็นสักขีพยานการลงนามร่างข้อตกลงการรับทุน(Grant Agreement)โครงการความร่วมมือPhuket Smart City Technical Assistant Packageระหว่างสํานักงานส่งเสริมเศรษฐกิจดิจิทัล(ดีป้า)และองค์การการค้าและการพัฒนาแห่งสหรัฐอเมริกา(U.S Trade and Development Agency: USTDA)ร่วมกับนายอรุณเวนคาทารามานและนางเกว็นคาร์ดโนการลงนามร่างข้อตกลงการรับทุน
ที่ผ่านมาครม.เห็นชอบในหลักการร่างข้อตกลงการรับทุน(Grant Agreement)โครงการความร่วมมือPhuket Smart City Technical Assistant Packageดังกล่าวโดยข้อตกลงรับทุนมีผลบังคับใช้เป็นระยะเวลา5ปีวัตถุประสงค์คือ1.เพื่อสนับสนุนความช่วยเหลือทางวิชาการในการศึกษาและจัดทําแผนความช่วยเหลือด้านเทคนิค(Technical Assistance)ให้แก่โครงการภูเก็ตเมืองอัจฉริยะและช่วยพัฒนาโครงสร้างพื้นฐานระบบเทคโนโลยีสารสนเทศและการสื่อสารที่จําเป็นในจังหวัดภูเก็ต2.เพื่อให้ข้อเสนอแนะด้านเทคนิคที่เกี่ยวข้องกับการบริหารจัดการเมืองอัจฉริยะการพัฒนาต่อยอดระบบการจัดเก็บและพัฒนาข้อมูลของเมือง(City Data Platform)การพัฒนาศูนย์บัญชาการสถานการณ์และเหตุการณ์ฉุกเฉิน(Command Center)การประเมินโครงสร้างพื้นฐานของเมืองและให้ข้อเสนอแนะในการขับเคลื่อนการประยุกต์ใช้เทคโนโลยีดิจิทัลให้เป็นรูปธรรมและ3.เพื่อให้ข้อเสนอแนะด้านการพัฒนาทักษะด้านเทคนิคที่จําเป็นสนับสนุนการพัฒนาหลักสูตรฝึกอบรมบุคคลากรด้านเทคนิคที่เกี่ยวข้องเพื่อให้เกิดความยั่งยืน
****************
รัฐบาลไทย-ข่าวทำเนียบรัฐบาล-ครม. ไฟเขียว! มาตรการช่วยเหลือ ปชช. “ก๊าซ LPG - น้ำมันดีเชล - ค่าไฟ” ถึง ธ.ค. 65
วันพุธที่ 14 กันยายน 2565
ครม. ไฟเขียว! มาตรการช่วยเหลือ ปชช. “ก๊าซ LPG - น้ํามันดีเชล - ค่าไฟ” ถึง ธ.ค. 65
.....
ที่ประชุม ครม. (13 ก.ย. 65) เห็นชอบมาตรการเร่งด่วนด้านพลังงานเพื่อบรรเทาผลกระทบประชาชนจากสถานการณ์พลังงานถึงเดือน ธ.ค. 65 โดยเป็นการขยายมาตรการที่จะสิ้นสุดลงในเดือน ก.ย. 65 พร้อมบรรเทาผลกระทบด้านไฟฟ้าสําหรับบ้านอยู่อาศัยที่ใช้ไฟฟ้าไม่เกิน 500 หน่วย/เดือน ดังนี้
.
1.ขยายเวลามาตรการช่วยเหลือราคาก๊าซ LPG โดยให้ส่วนลดแก่ร้านค้าหาบเร่แผงลอยที่ถือบัตรสวัสดิการแห่งรัฐ 100 บ./ราย/เดือน และเพิ่มส่วนลดค่าก๊าซหุงต้มแก่ผู้ถือบัตรสวัสดิการแห่งรัฐ เป็น 100 บ./คน/3 เดือน เริ่ม ต.ค. - ธ.ค. 65
.
2.หนุนราคาขายปลีกน้ํามันดีเซลผ่านกลไกกองทุนน้ํามันเชื้อเพลิง ช่วงเดือน ต.ค. - ธ.ค. 65 เพื่อบริหารจัดการราคาขายปลีกน้ํามันดีเซลให้อยู่ในระดับที่เหมาะสม
.
3.บรรเทาผลกระทบด้านค่าไฟฟ้า โดยช่วยเหลือค่าไฟของบ้านอาศัยที่ใช้ไฟฟ้าไม่เกิน 500 หน่วย/เดือน เป็นเวลา 4 เดือน (ก.ย. - ธ.ค. 65)
- ผู้ใช้ไฟฟ้าไม่เกิน 300 หน่วย/เดือน รับส่วนลดค่า Ft จํานวน 92.04 สตางค์/หน่วย
- ผู้ใช้ไฟฟ้า 301 - 500 หน่วย/เดือน รับส่วนลดค่า Ft จํานวน 51.50 สตางค์/หน่วย
- ผู้ใช้ไฟฟ้า 351 - 400 หน่วย/เดือน รับส่วนลดค่า Ft จํานวน 30.90 สตางค์/หน่วย
- ผู้ใช้ไฟฟ้า 401 - 500 หน่วย รับส่วนลดค่า Ft จํานวน 10.30 สตางค์/หน่วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-SME D Bank แต่งตั้ง SME D ANGEL กระตุ้นเศรษฐกิจคึกคัก แนะนำผู้ประกอบการเข้าถึงบริการ “เติมทุนคู่พัฒนา” หนุนรับทรัพย์ไฮซีซั่น
วันพฤหัสบดีที่ 22 กันยายน 2565
SME D Bank แต่งตั้ง SME D ANGEL กระตุ้นเศรษฐกิจคึกคัก แนะนําผู้ประกอบการเข้าถึงบริการ “เติมทุนคู่พัฒนา” หนุนรับทรัพย์ไฮซีซั่น
SME D Bank แต่งตั้งสาวงามทูตการท่องเที่ยวและทูตการกีฬา จํานวน 8 คน เป็น “SME D ANGEL” ทําหน้าที่ประชาสัมพันธ์บริการของ SME D Bank ด้าน “การเงิน”  ควบคู่ “การพัฒนา” รวมถึงแนะนําสินค้าหรือบริการของลูกค้า SME D Bank ผ่านช่องทางสื่อออนไลน์ต่าง ๆ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เป็นประธานพิธีมอบสายสะพายและแต่งตั้งสาวงามทูตการท่องเที่ยวและทูตการกีฬา จํานวน 8 คน เป็น “SME D ANGEL” ทําหน้าที่ประชาสัมพันธ์บริการของ SME D Bank ด้าน “การเงิน” ควบคู่ “การพัฒนา” รวมถึง แนะนําสินค้าหรือบริการของลูกค้า SME D Bank ผ่านช่องทางสื่อออนไลน์ต่าง ๆ ที่มียอดผู้ติดตามรวมกว่า 1.5 ล้านราย รวมถึง ลงพื้นที่ทํากิจกรรมประชาสัมพันธ์ต่าง ๆ เพื่อให้ผู้ประกอบการเอสเอ็มอีและผู้บริโภคทั่วประเทศ เกิดการรับรู้ และเข้าใช้บริการ อันจะสร้างประโยชน์ช่วยให้กิจการเติบโต เพิ่มรายได้ ขยายตลาด คว้าโอกาสทองจากเศรษฐกิจช่วงปลายนี้ที่จะคึกคัก จากปัจจัยบวกกําลังซื้อภายในประเทศขยายตัว และนักท่องเที่ยวเพิ่มมากขึ้น เพราะเข้าสู่ช่วงฤดูกาลท่องเที่ยว (High season)
นายโมกุล โปษยะพิสิษฐ์ รองกรรมการผู้จัดการ SME D Bank กล่าวเสริมว่า สําหรับกิจกรรมดังกล่าว เป็นการต่อยอดความสําเร็จของความร่วมมือ ระหว่าง SME D Bank กับ บริษัท เอ็มทีดับบลิว (เอเชีย) จํากัด หรือ MTW ผู้ถือสิทธิการจัดประกวดงานมิสทัวริซึมเวิลด์ไทยแลนด์ ตั้งแต่ต้นปี 2565 ที่ผ่านมา ที่มีโครงการร่วมกัน ในการมอบหมายทูตการท่องเที่ยวและทูตการกีฬา ประจํา 77 จังหวัด ทําหน้าที่ส่งเสริมการตลาดให้แก่สินค้าหรือบริการของผู้ประกอบการเอสเอ็มอีไทยทั่วประเทศ ซึ่งได้การตอบรับอย่างดียิ่ง ดังนั้น จึงขยายผล คัดเลือก 8 ทูตการท่องเที่ยวฯ ที่มีความเหมาะสมมาเป็น “SME D ANGEL” ทําหน้าที่ช่วยประชาสัมพันธ์ สนับสนุนให้ผู้ประกอบการเอสเอ็มอีเข้าถึงบริการอันจะสร้างประโยชน์ในช่วงไฮซีซั่นได้อย่างเต็มที่
ทั้งนี้ SME D Bank จัดเตรียมบริการ “เติมทุนคู่พัฒนา” พร้อมสนับสนุนผู้ประกอบการเอสเอ็มอี เช่น “สินเชื่อ SMEs Re-Start” เปิดกว้างกู้ได้ทุกประเภทธุรกิจ วงเงินกู้สูงสุด 5 ล้านบาท ดอกเบี้ยเริ่มต้น 5.5% ต่อปี ผ่อนนานสูงสุด 12 ปี นําไปลงทุน เสริมสภาพคล่อง หมุนเวียนในกิจการ ควบคู่กับให้คําปรึกษาธุรกิจ โดยโค้ชมืออาชีพ ฟรี ผ่านโครงการ “SME D Coach” ช่วยยกระดับธุรกิจเติบโตยั่งยืน สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ปลัด สธ. เผย สถานการณ์ “โควิด” แนวโน้มลดลง แต่เด็กเล็กเสี่ยงเสียชีวิตสูง ย้ำฉีดวัคซีนเพิ่มภูมิคุ้มกัน
วันจันทร์ที่ 31 ตุลาคม 2565
ปลัด สธ. เผย สถานการณ์ “โควิด” แนวโน้มลดลง แต่เด็กเล็กเสี่ยงเสียชีวิตสูง ย้ําฉีดวัคซีนเพิ่มภูมิคุ้มกัน
ปลัดกระทรวงสาธารณสุข เผย สถานการณ์โควิด 19 แนวโน้มลดลงทั่วโลก สัปดาห์ที่ผ่านมาไทยพบผู้ป่วยรายใหม่ 2,551 ราย เสียชีวิต 33 ราย เฉลี่ยวันละ 4 ราย การติดเชื้อยังมาจากกิจกรรมรวมกลุ่มและไม่ได้สวมหน้ากากอนามัย ผู้เสียชีวิตเป็นผู้สูงอายุและโรคเรื้อรังถึง 97%
ปลัดกระทรวงสาธารณสุข เผย สถานการณ์โควิด 19 แนวโน้มลดลงทั่วโลก สัปดาห์ที่ผ่านมาไทยพบผู้ป่วยรายใหม่ 2,551 ราย เสียชีวิต 33 ราย เฉลี่ยวันละ 4 ราย การติดเชื้อยังมาจากกิจกรรมรวมกลุ่มและไม่ได้สวมหน้ากากอนามัย ผู้เสียชีวิตเป็นผู้สูงอายุและโรคเรื้อรังถึง 97% ส่วนใหญ่ไม่ได้รับวัคซีน/ได้รับไม่ครบ/ไม่ได้รับเข็มกระตุ้น ส่วนเด็กเล็กต่ํากว่า 4 ปี น่าเป็นห่วงเพราะติดเชื้อมากขึ้นและมีโอกาสอาการรุนแรง/เสียชีวิตสูงกว่าเด็กโตถึง 3 เท่า ขอให้มารับวัคซีนเพื่อลดอาการรุนแรงและเสียชีวิต
วันนี้ (31 ตุลาคม 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวภายหลังประชุมติดตามสถานการณ์โรคโควิด 19 ว่า สถานการณ์โรคโควิด 19 ในหลายประเทศแถบยุโรปและเอเชียเป็นช่วงขาลง สําหรับประเทศไทยสถานการณ์มีแนวโน้มลดลงเช่นกัน โดยสัปดาห์ที่ผ่านมา (23-29 ตุลาคม 2565) มีผู้ป่วยรายใหม่ 2,551 ราย เฉลี่ยวันละ 364 ราย ผู้ป่วยปอดอักเสบ 320 ราย ผู้ป่วยใส่ท่อช่วยหายใจ 164 ราย และผู้เสียชีวิต 33 ราย เฉลี่ยวันละ 4 ราย โดยผู้เสียชีวิต 97% เป็นผู้สูงอายุและผู้ป่วยโรคเรื้อรัง ในจํานวนนี้ยังไม่ได้รับวัคซีน/ได้รับวัคซีนไม่ครบ/ไม่ได้รับเข็มกระตุ้นถึง 76% ส่วนสาเหตุที่ทําให้เกิดการติดเชื้อยังมาจากกิจกรรมการรวมกลุ่มคนและไม่ได้สวมหน้ากากอนามัย
นพ.โอภาสกล่าวต่อว่า กรมควบคุมโรคยังติดตามสถานการณ์ผู้ป่วยอาการหนักและเสียชีวิตอย่างต่อเนื่อง โดยเฉพาะประเทศที่จะมีนักท่องเที่ยวเดินทางเข้าประเทศไทยในช่วงฤดูหนาวนี้ พร้อมทั้งเฝ้าระวังสัญญาณการแพร่ระบาด ทั้งในสถานพยาบาล การระบาดแบบเป็นกลุ่มก้อน กลุ่มเสี่ยง/พื้นที่เสี่ยง และการตรวจหาสายพันธุ์กลายพันธุ์ ทั้งนี้ จากการวิเคราะห์ข้อมูลพบประเด็นที่น่าเป็นห่วงคือ การติดเชื้อในกลุ่มเด็กอายุต่ํากว่า 14 ปี ซึ่งในช่วงการแพร่ระบาดของสายพันธุ์โอมิคอน ตั้งแต่วันที่ 1 มกราคม - 29 ตุลาคม 2565 พบว่า กลุ่มเด็กเล็กอายุ 0-4 ปี ติดเชื้อถึง 121,388 ราย ปอดอักเสบ 1,422 ราย ใส่ท่อช่วยหายใจ 382 ราย และเสียชีวิต 69 ราย นอกจากจะติดเชื้อสูงกว่าเด็กช่วงวัยอื่น ยังมีอัตราการเสียชีวิตสูงกว่าถึง 3 เท่าด้วย ดังนั้น กระทรวงสาธารณสุขจึงยังคงเดินหน้ารณรงค์การให้บริการวัคซีนป้องกันโรคโควิด 19 ในทุกกลุ่ม โดยเฉพาะกลุ่มผู้สูงอายุและผู้มีโรคเรื้อรัง และกลุ่มเด็กเล็ก 6 เดือน - 4 ปี ซึ่งหากเกิดการติดเชื้อจะมีโอกาสเกิดอาการรุนแรงและเสียชีวิตสูงกว่ากลุ่มอื่น โดยขอให้มารับวัคซีนได้ตามความสมัครใจ ไม่มีค่าใช้จ่าย ที่สถานพยาบาลใกล้บ้าน เพื่อเร่งสร้างเสริมภูมิคุ้มกันก่อนเข้าสู่ช่วงฤดูหนาวที่จะมีการแพร่ระบาดของเชื้อไวรัสก่อโรคเพิ่มสูงขึ้น
************************************************** 31 ตุลาคม 2565
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษารัฐมนตรี’เปิดฝึกอบรมช่างติดตั้งโซล่าเซลล์ เดินไฟฟ้าในอาคาร เพิ่มศักยภาพ ต่อยอดอาชีพ ยกระดับรายได้
วันพฤหัสบดีที่ 22 กันยายน 2565
รมว.สุชาติ ส่ง ‘ที่ปรึกษารัฐมนตรี’เปิดฝึกอบรมช่างติดตั้งโซล่าเซลล์ เดินไฟฟ้าในอาคาร เพิ่มศักยภาพ ต่อยอดอาชีพ ยกระดับรายได้
รมว.สุชาติ ส่ง ‘ที่ปรึกษารัฐมนตรี’เปิดฝึกอบรมช่างติดตั้งโซล่าเซลล์ เดินไฟฟ้าในอาคาร เพิ่มศักยภาพ ต่อยอดอาชีพ ยกระดับรายได้
วันที่22กันยายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานพิธีเปิดฝึกอบรมโครงการพัฒนาศักยภาพแรงงานนอกระบบเพื่อเพิ่มขีดความสามารถและฟื้นฟูเศรษฐกิจฐานรากหลักสูตรช่างติดตั้งระบบโซล่าเซลล์และหลักสูตรช่างเดินสายไฟฟ้าภายในอาคารซึ่งจัดขึ้นโดยสํานักงานพัฒนาฝีมือแรงงานเพชรบุรีโดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องSU 504ชั้น5อาคารนิวัติสโมสรมหาวิทยาลัยราชภัฏเพชรบุรีอ.เมืองจ.เพชรบุรี
นางธิวัลรัตน์กล่าวว่ากระทรวงแรงงานภายใต้การกํากับดูแลของพลเอกประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีและนายสุชาติชมกลิ่นรัฐมนตรีว่าการกระทรวงแรงงานให้ความสําคัญและมีความห่วงใยกลุ่มแรงงานนอกระบบผู้ถูกเลิกจ้างว่างงานผู้ได้รับผลกระทบทางอาชีพจากสถานการณ์โควิด-19จึงมีนโยบายให้หน่วยงานในสังกัดกระทรวงแรงงานดูแลให้การช่วยเหลือด้านการจัดหางานสร้างรายได้ด้านหลักประกันความมั่นคงในชีวิตด้านการคุ้มครองความปลอดภัยในการทํางานรวมทั้งด้านการพัฒนาศักยภาพในการประกอบอาชีพให้สามารถประกอบอาชีพที่เหมาะสมต่อความต้องการของชุมชนเพื่อต่อยอดอาชีพยกระดับรายได้ให้สูงขึ้นและขับเคลื่อนการเพิ่มขีดความสามารถและฟื้นฟูเศรษฐกิจฐานราก
+++++++++++++++++++
กองเผยแพร่และประชาสัมพันธ์
22กันยายน2565
รัฐบาลไทย-ข่าวทำเนียบรัฐบาล-พม. เร่งช่วยเหลือกลุ่มเปราะบางในชุมชนกุหลาบแดง กทม. หลังเกิดเหตุเพลิงไหม้
วันจันทร์ที่ 29 สิงหาคม 2565
พม. เร่งช่วยเหลือกลุ่มเปราะบางในชุมชนกุหลาบแดง กทม. หลังเกิดเหตุเพลิงไหม้
พม. เร่งช่วยเหลือกลุ่มเปราะบางในชุมชนกุหลาบแดง กทม. หลังเกิดเหตุเพลิงไหม้
วันที่ 28 สิงหาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยชาวชุมชนกุหลาบแดง เขตปทุมวัน กทม. ได้รับความเดือดร้อนจากเหตุเพลิงไหม้บ้านเรือน เมื่อวันที่ 26 สิงหาคม 2565 ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยหน่วยงานสังกัดกรมพัฒนาสังคมและสวัสดิการ (พส.) ได้แก่ ศูนย์คุ้มครองคนไร้ที่พึ่งกรุงเทพมหานคร และบ้านมิตรไมตรีห้วยขวาง พร้อมด้วยอาสาสมัครพัฒนาสังคมและความมั่นคงของมนุษย์ (อพม.) เขตปทุมวัน กทม. ได้ร่วมกันลงพื้นที่ชุมชนกุหลาบแดงเรียบร้อยแล้ว เมื่อวานนี้ (27 ส.ค. 65) เพื่อเร่งสํารวจกลุ่มเปราะบางทั้งเด็ก ผู้สูงอายุ และคนพิการ รวมทั้งผู้ป่วยติดเตียง ที่ได้รับผลกระทบ อีกทั้งเร่งให้ความช่วยเหลือตามภารกิจกระทรวง พม. เพื่อบรรเทาความเดือดร้อนในเบื้องต้น
นายจุติกล่าวต่อไปว่า ชุมชนกุหลาบแดงอยู่ในซอยปลูกจิต ถนนพระรามสี่ เขตปทุมวัน กทม. มีลักษณะที่พักอาศัยเป็นบ้านไม้ 2 ชั้น ปลูกติดกันหลายหลัง โดยบ้านถูกเพลิงไหม้เสียหายหมดทั้งหลัง จํานวน 4 หลัง และบ้านเสียหายบางส่วน จํานวน 2 หลัง ทั้งนี้ มีผู้ประสบภัย จํานวน 6 หลังคาเรือน 20 ครอบครัว 43 คน แต่โชคดีที่ไม่มีชาวชุมชนได้รับบาดเจ็บและเสียชีวิต
นายจุติกล่าวเพิ่มเติมว่า สําหรับการช่วยเหลือชาวชุมชนกุหลาบแดงในระยะเร่งด่วน นั้น กระทรวง พม. โดยศูนย์คุ้มครองคนไร้ที่พึ่งกรุงเทพมหานคร จะเร่งพิจารณาให้การช่วยเหลือจ่ายเงินสงเคราะห์ครอบครัวผู้มีรายได้น้อยแก่ผู้ประสบภัยตามที่สํานักเขตปทุมวันรับรอง ซึ่งได้ตั้งจุดอํานวยการผู้ประสบภัย ณ ศูนย์สร้างสุขทุกวัยบ่อนไก่ อีกทั้งจะร่วมหาแนวทางช่วยเหลือในระยะต่อไปร่วมกับสํานักงานเขตปทุมวัน กทม. และหน่วยงานที่เกี่ยวข้อง เพื่อให้ชาวชุมชนกุหลาบแดงกลับมาใช้ชีวิตได้เป็นปกติสุขโดยเร็ว ทั้งนี้ สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และอาสาสมัครพัฒนาสังคมฯ (อพม.) ในพื้นที่
รัฐบาลไทย-ข่าวทำเนียบรัฐบาล-รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์ติดตามสถานการณ์ ประเมิน ตรวจสอบสถานการณ์อย่างใกล้ชิด
วันจันทร์ที่ 26 กันยายน 2565
รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์ติดตามสถานการณ์ ประเมิน ตรวจสอบสถานการณ์อย่างใกล้ชิด
.....
รัฐบาลเปิดศูนย์อํานวยการติดตามสถานการณ์ พายุไต้ฝุ่น “โนรู (NORU)” ติดตาม ประเมิน รายงานสถานการณ์พายุ ร่วมกับศูนย์อุตุนิยมวิทยาภูมิภาค ทั้ง 5 ศูนย์ ประกอบด้วย ศูนย์อุตุนิยมวิทยาภาคเหนือ จ.เชียงใหม่ ศูนย์อุตุนิยมวิทยาภาคตะวันออกเฉียงเหนือตอนบน จ.ขอนแก่น ศูนย์อุตุนิยมวิทยาภาคตะวันออกเฉียงเหนือตอนล่าง จ.อุบลราชธานี ศูนย์อุตุนิยมวิทยาภาคใต้ฝั่งตะวันออก จ.สงขลา และศูนย์อุตุนิยมวิทยาภาคใต้ฝั่งตะวันตก จ.ภูเก็ต
.
ซึ่งศูนย์อํานวยการฯ จะ Conference ประเมินสถานการณ์สถานีอุตุนิยมวิทยาที่ตั้งอยู่ในจังหวัดที่คาดว่าจะได้รับผลกระทบ หรือบริเวณที่พายุจะเคลื่อนผ่านอย่างแม่นยํา ร่วมกันประเมินสถานการณ์ของพายุ ซึ่งหากมีความรุนแรงจะตรวจวัดสภาพอากาศและปริมาณฝนให้ถี่ขึ้น รวมทั้งสั่งการดําเนินการในพื้นที่ที่จะได้รับผลกระทบ
.
ขณะเดียวกันได้บูรณาการการทํางานร่วมกันของทุกส่วนที่เกี่ยวข้อง เพื่อตรวจสอบ ประเมินสถานการณ์ และให้ทุกฝ่ายได้ให้ความช่วยเหลือ บรรเทาผลกระทบที่อาจเกิดแก่ประชาชนให้ได้มากที่สุด
.
ล่าสุด กรมอุตุนิยมวิทยา อัปเดตเส้นทางพายุไต้ฝุ่น ”โนรู” บริเวณทะเลจีนใต้ตอนกลาง มีความเร็วลมสูงสุดใกล้ศูนย์กลางประมาณ 130 กม./ชม. คาดว่าจะเคลื่อนขึ้นฝั่งบริเวณประเทศเวียดนามตอนกลางในวันที่ 28 ก.ย. 65 และจะอ่อนกําลังลงเป็นพายุโซนร้อนและพายุดีเปรสชันตามลําดับ โดยจะเคลื่อนเข้าปกคลุมภาคตะวันออกเฉียงเหนือตอนกลางของประเทศไทยในวันที่ 29 ก.ย. 65
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเพิ่มประสิทธิภาพระบบจัดการเรื่องร้องทุกข์ช่องทาง 1111 ให้รวดเร็ว ตรวจสอบได้ มีกรอบเวลาแก้ไขชัดเจน
วันจันทร์ที่ 17 ตุลาคม 2565
รัฐบาลเพิ่มประสิทธิภาพระบบจัดการเรื่องร้องทุกข์ช่องทาง 1111 ให้รวดเร็ว ตรวจสอบได้ มีกรอบเวลาแก้ไขชัดเจน
.....
ที่ประชุมครม. (11 ต.ค. 65) เห็นชอบการเพิ่มประสิทธิภาพการดําเนินการเรื่องร้องทุกข์ของสํานักงานปลัดสํานักนายกรัฐมนตรี กับหน่วยงานเครือข่าย (สปน.)
.
1. พัฒนาเพิ่มประสิทธิภาพระบบการจัดการเรื่องราวร้องทุกข์
โดยพัฒนาแพลตฟอร์ม ติดตามผลความคืบหน้า เพื่อให้ประชาชนสามารถติดตามเรื่องด้วยตนเองได้ทุกที่ทุกเวลา และมีระบบประเมินผลความพึงพอใจ โดยประชาชนสามารถประเมินให้กับหน่วยงานได้ทันที
.
รวมถึงจัดทําฐานข้อมูลขับเคลื่อนการจัดตั้งศูนย์รับเรื่องร้องเรียน แบบเบ็ดเสร็จ โดยบูรณาการเชื่อมโยงฐานข้อมูลเรื่องร้องทุกข์ของหน่วยงานราชการ และศูนย์รับเรื่องราวร้องทุกข์ของรัฐบาล 1111
.
2. ด้านกลไกและวิธีการจัดการเรื่องร้องทุกข์
จัดให้มีช่องทางการรับเรื่องร้องทุกข์ เช่น จุดบริการประชาชน1111 / ตู้ ป.ณ.1111 / สายด่วนรัฐบาล 1111 /www.1111.go.th/โมบายแอปพลิเคชัน PSC 1111 และบูรณาการความร่วมมือระดับกระทรวง/กรม จังหวัด รัฐวิสาหกิจ และหน่วยงานอิสระ 330 หน่วยงาน
.
ปรับเปลี่ยนการประสานงานเรื่องร้องทุกข์กับสํานักงานตํารวจแห่งชาติ (ตช.)โดยส่งเรื่องร้องทุกข์ที่อยู่ในหน้าที่และอํานาจของ ตช.ให้สํานักงานจเรตํารวจพิจารณาส่งเรื่องต่อให้กองบัญชาการ/ตํารวจภูธรภาค ดําเนินการและติดตาม เรืองร้องทุกข์เพื่อรายงานผลให้ทราบ
.
กําหนดระยะเวลาแล้วเสร็จของงาน (1) เรื่องร้องเรียนทั่วไป กําหนดเวลาแก้ไขปัญหาให้แล้วเสร็จใน 15 วันทําการ (2) เรื่องร้องเรียนที่มีความยุ่งยากซับซ้อน ยังไม่สามารถกําหนดระยะเวลาได้ชัดเจน (3) กรณีการกําหนดระยะเวลาเป็นภาพรวม เช่น 30 วันทําการ เป็นต้น
.
นอกจากนี้ ยังผลักดันให้เกิดการขยายผลและเชื่อมโยงเครือข่ายด้านการจัดการเรื่องร้องทุกข์ ไปยังระดับภูมิภาคและท้องถิ่น เพื่อให้ปัญหาความเดือดร้อนของประชาชนได้รับการดูแลแก้ไขอย่างครอบคลุมและเป็นธรรม
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมต.อนุชา พบปะเครือข่ายภาคประชาชน ท่ามกลางสายฝน เนื่องใน “วันที่อยู่อาศัยโลก” เร่งติดตามการช่วยเหลือด้านที่อยู่อาศัย ที่ดินทำกินให้ประชาชนอย่างครอบคลุม
วันจันทร์ที่ 3 ตุลาคม 2565
รมต.อนุชา พบปะเครือข่ายภาคประชาชน ท่ามกลางสายฝน เนื่องใน “วันที่อยู่อาศัยโลก” เร่งติดตามการช่วยเหลือด้านที่อยู่อาศัย ที่ดินทํากินให้ประชาชนอย่างครอบคลุม
รมต.อนุชา พบปะเครือข่ายภาคประชาชน ท่ามกลางสายฝน เนื่องใน “วันที่อยู่อาศัยโลก” เร่งติดตามการช่วยเหลือด้านที่อยู่อาศัย ที่ดินทํากินให้ประชาชนอย่างครอบคลุม
วันนี้ (3 ต.ค.65) เวลา 15.00 น. นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายมงคลชัย สมอุดร รองปลัดสํานักนายกรัฐมนตรี นายสมพาศ นิลพันธ์ ที่ปรึกษาสํานักงานปลัดสํานักนายกรัฐมนตรี ผู้อํานวยการศูนย์บริการประชาชน และนายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี เดินทางพบปะกลุ่มเครือขายสลัม 4 ภาค และขบวนการประชาชนเพื่อสังคมที่เป็นธรรม ที่เดินทางมาชุมนุมอยู่บริเวณหน้ากระทรวงศึกษาธิการตรงข้ามประตู 5 ทําเนียบรัฐบาลเนื่องในโอกาส “วันที่อยู่อาศัยโลก” ตามที่องค์การที่อยู่อาศัยแห่งสหประชาชาติ (UN – HABITAT) ได้กําหนดให้วันจันทร์แรกของเดือนตุลาคมของทุกปี เป็นวันที่อยู่อาศัยโลก หรือ World Habitat Day เริ่มตั้งแต่ปี 2528 โดยมีวัตถุประสงค์เพื่อให้ประเทศต่าง ๆ ในโลกให้ความสําคัญกับสถานการณ์การอยู่อาศัยและการตั้งถิ่นฐานของมนุษย์ ตลอดจนตระหนักถึงสิทธิพื้นฐานของการมีที่อยู่อาศัยที่เหมาะสมของประชากรทุกคนบนโลก
การพบปะครั้งนี้ เครือข่ายภาคประชาชนได้มอบหนังสือให้รัฐมนตรีประจําสํานักนายกรัฐมนตรี เพื่อกราบเรียนนายกรัฐมนตรี เรื่องการแก้ปัญหาที่อยู่อาศัยในที่ดินสาธารณะในจังหวัดเชียงใหม่ และการแก้ไขปัญหาที่ดินที่อยู่อาศัย/ทํากินในพื้นที่กองทัพภาคที่ 3 ส่งกลับคืนกรมป่าไม้ ท้องที่อําเภอเขาค้อ จังหวัดเพชรบูรณ์ ซึ่งบรรยากาศการรับมอบหนังสือเป็นไปในท่ามกลางสายฝนหลังจากนั้น รัฐมนตรีประจําสํานักนายกรัฐมนตรีได้ร่วมหารือกับผู้แทนเครือข่ายภาคประชาชน ถึงแนวทางการแก้ปัญหาและการให้ความช่วยเหลือ
รัฐมนตรีประจําสํานักนายกรัฐมนตรี กล่าวว่า รัฐบาลคํานึงถึงความเป็นอยู่ของพี่น้องประชาชน ซึ่ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี กําชับให้เร่งติดตามและให้ความช่วยเหลือพี่น้องประชาชนกรณีนี้โดยด่วน โดยเรื่องที่อยู่อาศัยและที่ดินทํากิน รวมถึงการสร้างงาน สร้างอาชีพ ให้ประชาชนมีรายได้อย่างยั่งยืน ซึ่งเป็นสิ่งที่รัฐบาลกําลังเร่งดําเนินการเพื่อให้ประชาชนมีความเป็นอยู่ที่ดี สําหรับการช่วยเหลือเรื่องที่อยู่อาศัยและที่ดินทํากินตามที่พี่น้องประชาชนมีความกังวล ตนจะเร่งติดตามและหารือหน่วยงานที่เกี่ยวข้อง อาทิ กระทรวงคมนาคม กระทรวงการพัฒนาสังคมและความมั่นคงของมนุษย์ และกระทรวงทรัพยากรธรรมชาติและสิ่งแวดล้อม เพื่อให้การแก้ไขปัญหาเป็นไปอย่างครอบคลุมและให้ความช่วยเหลือประชาชนได้เต็มที่
รัฐบาลไทย-ข่าวทำเนียบรัฐบาล-​Govt Spokesperson: Gen. Prayut will respect Constitutional Court’s verdict no matter what it will be
วันพุธที่ 14 กันยายน 2565
​Govt Spokesperson: Gen. Prayut will respect Constitutional Court’s verdict no matter what it will be
​Govt Spokesperson: Gen. Prayut will respect Constitutional Court’s verdict no matter what it will be
September 14, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the decision of the Constitutional Court today to convene on September 30, 2022 for the verdict on Minister of Defense Gen. Prayut Chan-o-Cha’s 8-year term limit as prime minister that, Gen. Prayut has reaffirmed his faith on the judicial system, and would respect the Court’s ruling no matter what it will be.
He also thanked the people for their moral support. As Minister of Defense, Gen. Prayut has sedulously performed duty to support the Government. Especially in the current situation where the people are badly impacted by flood and inundation, he has ordered the military and defense agencies to promptly deploy personnel to alleviate people’s plight in Bangkok and other areas throughout the country.
รัฐบาลไทย-ข่าวทำเนียบรัฐบาล-ไอแบงก์แต่งตั้งรักษาการผู้จัดการธนาคาร “ระบิล  พรพัฒน์กุล” มีผลวันที่ 1 ตุลาคม 2565
วันจันทร์ที่ 3 ตุลาคม 2565
ไอแบงก์แต่งตั้งรักษาการผู้จัดการธนาคาร “ระบิล  พรพัฒน์กุล” มีผลวันที่ 1 ตุลาคม 2565
ไอแบงก์มีมติอนุมัติแต่งตั้งให้ นายระบิล พรพัฒน์กุล กรรมการและประธานอนุกรรมการบริหารธนาคารอิสลามแห่งประเทศไทย รักษาการในตําแหน่งผู้จัดการธนาคาร อีกตําแหน่งหนึ่ง โดยให้มีผลตั้งแต่วันที่ 1 ตุลาคม 2565
ธนาคารอิสลามแห่งประเทศไทย (ไอแบงก์) โดยคณะกรรมการธนาคารอิสลามแห่งประเทศไทย ในการประชุมครั้งที่ 8/2565 เมื่อวันที่ 24 สิงหาคม 2565 มีมติอนุมัติแต่งตั้งให้ นายระบิล พรพัฒน์กุล กรรมการและประธานอนุกรรมการบริหารธนาคารอิสลามแห่งประเทศไทย รักษาการในตําแหน่งผู้จัดการธนาคาร อีกตําแหน่งหนึ่ง โดยให้มีผลตั้งแต่วันที่ 1 ตุลาคม 2565 เป็นต้นไปจนกว่าจะดําเนินการแต่งตั้งผู้จัดการธนาคารแล้วเสร็จ ทั้งนี้เพื่อให้การบริหารงานของธนาคารเป็นไปอย่างต่อเนื่องด้วยความเรียบร้อยในระหว่างที่ธนาคารดําเนินการสรรหาผู้จัดการธนาคาร หลังจากนายวุฒิชัย สุระรัตน์ชัย สิ้นสุดวาระการดํารงตําแหน่งผู้จัดการธนาคารในวันที่ 30 กันยายน 2565 ที่ผ่านมา และเพื่อให้เป็นไปตามหลักการกํากับดูแลกิจการที่ดี คณะกรรมการธนาคารในการประชุมครั้งที่ 9/2565 เมื่อวันที่ 26 กันยายน 2565 ได้มีมติแต่งตั้งให้ นายโกมล จิรชัยสุทธิกุล เป็นประธานอนุกรรมการบริหาร แทนนายระบิล พรพัฒน์กุล โดยมีผลตั้งแต่วันที่ 1 ตุลาคม 2565 เป็นต้นไป
นายระบิล พรพัฒน์กุล อายุ 63 ปี จบการศึกษาระดับปริญญาตรี คณะวิทยาศาสตร์ สาขาเคมีเทคนิค จุฬาลงกรณ์มหาวิทยาลัย และระดับปริญญาโท คณะพาณิชยศาสตร์และการบัญชี บริหารธุรกิจ MBA มหาวิทยาลัยธรรมศาสตร์ ประสบการณ์ทํางานที่ผ่านมาล่าสุดตั้งแต่ปี 2546 ถึง ปัจจุบัน เป็นกรรมการผู้จัดการ บริษัท 786 อลีเม็กซ์ จํากัด ปี 2563 ถึง ปัจจุบัน กรรมการผู้จัดการ บริษัท นีโอคอร์ป จํากัด ปี 2563 ถึง ปัจจุบัน กรรมการบริหาร บริษัท เพียวพลังงานไทย จํากัด และดํารงตําแหน่งในคณะอนุกรรมการชุดย่อยของธนาคารอิสลามแห่งประเทศไทยอีก 3 คณะ ได้แก่ อนุกรรมการกํากับการปฏิบัติตามกฎเกณฑ์ ธรรมาภิบาล และนวัตกรรม อนุกรรมการซะกาต และอนุกรรมการประเมินผลการปฏิบัติงานของผู้ดํารงตําแหน่งผู้จัดการธนาคาร
รัฐบาลไทย-ข่าวทำเนียบรัฐบาล-รฟม. จัดกิจกรรมปันน้ำใจสู่สังคม MRTA Sharing ครั้งที่ 4 ประจำปี 2565
วันอังคารที่ 27 กันยายน 2565
รฟม. จัดกิจกรรมปันน้ําใจสู่สังคม MRTA Sharing ครั้งที่ 4 ประจําปี 2565
วมบริจาคเงินและสิ่งของจําเป็น ให้แก่ มูลนิธิหมู่บ้านนกขมิ้น
วันนี้ (27 กันยายน 2565) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้มอบเงินและสิ่งของที่ผู้บริหารและพนักงาน รฟม. ร่วมกันบริจาคในกิจกรรมปันน้ําใจสู่สังคม MRTA Sharing ครั้งที่ 4 ประจําปี 2565 ให้แก่ มูลนิธิบ้านนกขมิ้น ณ ที่ทําการมูลนิธิฯ กรุงเทพฯ โดยกิจกรรมในครั้งนี้เป็นการร่วมบริจาคเงิน ชุดตรวจ ATK ข้าวสารอาหารแห้ง เครื่องปรุงรสสําหรับประกอบอาหาร นมผง ยากันยุง ผ้าอนามัย เป็นต้น
ทั้งนี้ กิจกรรมดังกล่าว จัดขึ้นเพื่อส่งเสริมให้ผู้บริหารและพนักงาน รฟม. ได้มีโอกาสตอบแทนและแบ่งปันให้กับสังคม รู้จักเห็นอกเห็นใจผู้อื่น และช่วยเหลือผู้ที่ขาดแคลน ทั้งยังเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง
ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-“ทิพานัน” เผย “พล.อ.ประวิตร” ห่วงใยประชาชนได้รับกระทบฝนตกหนัก สั่งทุกหน่วยให้ความร่วมมือศูนย์ส่วนหน้า4ภาค ชี้ต่อสายตรงผู้ว่าฯ กทม.-อยุธยา เสริมการจัดการเชิงรุกสนับสนุนผู้ปฏิบัติงาน
วันจันทร์ที่ 29 สิงหาคม 2565
“ทิพานัน” เผย “พล.อ.ประวิตร” ห่วงใยประชาชนได้รับกระทบฝนตกหนัก สั่งทุกหน่วยให้ความร่วมมือศูนย์ส่วนหน้า4ภาค ชี้ต่อสายตรงผู้ว่าฯ กทม.-อยุธยา เสริมการจัดการเชิงรุกสนับสนุนผู้ปฏิบัติงาน
“ทิพานัน” เผย “พล.อ.ประวิตร” ห่วงใยประชาชนได้รับกระทบฝนตกหนัก สั่งทุกหน่วยให้ความร่วมมือศูนย์ส่วนหน้า4ภาค ชี้ต่อสายตรงผู้ว่าฯ กทม.-อยุธยา เสริมการจัดการเชิงรุกสนับสนุนผู้ปฏิบัติงาน  ย้ําไม่ต้องเกาะกระแสใครทําด้วยใจผู้นํา
วันนี้ 29 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี และประธานกองอํานวยการน้ําแห่งชาติ มีความห่วงใยพี่น้องประชาชนเป็นอย่างมาก ที่อาจได้รับผลกระทบจากสถานการณ์ฝนตกหนักและต่อเนื่องในหลายพื้นที่ โดยได้สั่งการให้ กอนช. ประเมินสถานการณ์น้ํา และติดตามการบริหารจัดการน้ําอย่างใกล้ชิด พร้อมเน้นย้ําให้มีการประชาสัมพันธ์แจ้งเตือนประชาชนในการเตรียมรับมือล่วงหน้า หากจําเป็นต้องเพิ่มการระบายน้ํา อีกทั้งยังได้เน้นย้ําหน่วยงานที่เกี่ยวข้องให้ความร่วมมือตามกรอบโครงสร้างและรูปแบบการดําเนินการตั้งศูนย์ส่วนหน้าในพื้นที่ 4 ภูมิภาค ได้แก่ ภาคเหนือ ภาคกลาง ภาคตะวันออกเฉียงเหนือ และภาคใต้ โดยเฉพาะในระยะนี้ต้องติดตามเฝ้าระวังสถานการณ์น้ําในพื้นที่ภาคเหนือ ภาคกลางและภาคตะวันออกเฉียงเหนือเป็นพิเศษ เพื่อเป็นการเตรียมความพร้อมรับมือสถานการณ์อุทกภัย โดยได้กําชับให้มีแผนเผชิญเหตุเพื่อช่วยเหลือประชาชนในพื้นที่ได้ทันท่วงที พร้อมทั้งให้ปรับอํานาจหน้าที่ให้หน่วยงานและภาคเอกชน ที่ไม่ได้อยู่ในศูนย์บริหารจัดการน้ําส่วนหน้าฯ สามารถเข้ามาบูรณาการการทํางานร่วมกันได้
“พล.อ.ประวิตร ให้ความสําคัญกับพี่น้องประชาชนทุกจังหวัด ไม่เลือกหรือเฉพาะเจาะจงว่าเป็นจังหวัดใด ทั้งนี้ในพื้นที่ที่มีความเสี่ยงของแต่ละจังหวัดนั้นมีปัจจัยแตกต่างกัน จึงต้องการเสริมการจัดการในเชิงรุก ดังจะเห็นได้จากการต่อสายตรงถึงนายชัชชาติ สิทธิพันธุ์ ผู้ว่าราชการจังหวัดกรุงเทพมหานครและนายวีระชัย นาคมาศ ผู้ว่าราชการจังหวัดพระนครศรีอยุธยา โดยไม่ต้องรอให้ผู้ใต้บังคับบัญชาในพื้นที่ร้องขอ แต่พร้อมสนับสนุนผู้ปฏิบัติหน้าที่ให้มีประสิทธิภาพ ซึ่งถือเป็นวิธีการบริหารในหน้าที่รับผิดชอบโดยตรง ที่มีความตื่นตัวในการแก้ไขปัญหาให้กับพี่น้องประชาชน จึงไม่ใช่เรื่องของการเกาะกระแสใคร เพราะทําด้วยใจที่เป็นผู้นํา และในทางตรงกันข้ามกลับสะท้อนความจริงใจที่มีต่อพี่น้องประชาชน”น.ส.ทิพานัน กล่าว